Եկամտային հարկի իրազեկման աշխատանքներին զուգահեռ` մեծապես կարևորվեց 114 թեժ գծի նորովի գործարկումը, ինչը և կատարվեց ԿՀԻԿ հիմնադրամի նախաձեռնությամբ: 114 կարճ հեռախոսահամարը գործում էր 2011 թվականից սկսած` որպես ԱՍՀՆ սոցիալական ապահովության պետական ծառայության թեժ գիծ և տրամադրում էր տեղեկատվություն բաշխողական կենսաթոշակային համակարգի, ժամանակավոր անաշխատունակության նպաստների, ինչպես նաև ներդրվող կուտակային կենսաթոշակային համակարգի վերաբերյալ: 2012 թվականի վերջին եռամսյակից սկսած` հեռախոսային ծառայության դերը էապես ընդգծվեց` այն լիարժեք տեղեկատվական աղբյուր դարձավ նաև եկամտային հարկի ներդրմանն առնչվող գործընթացների և կուտակային կենսաթոշակային համակարգի վերաբերյալ: Այսօր 114 կենսթոշակային թեժ գիծը ունի լայն ճանաչում հանրության շրջանում. քաղաքացիները, գործատուները և ֆինանսական մասնագետները ծառայությանն են դիմում սոցիալական ոլորտին առնչվող տարատեսակ հարցադրումներով և հնարավոր սեղմ ժամկետում ստանում պատասխաններ: Թեժ գիծը իր ծառայությունների մեջ կիրառում է նաև հետադարձ կապի սկզբունքը` անհրաժեշտության դեպքում ճշտելով պատասխանները լիազոր կառույցներից: